Roger Lee

Roger Colville Lee (sündinud 1. juulil 1991 Southamptoni vallas Bermudal) on Bermuda jalgpallur, paremkaitsja. Ta mängis viimati Eesti Meistriliiga klubis Tallinna Kalev.

Ta alustas klubikarjääri Bermuda klubides Somerset Eagles, Bermuda Hogges ja Robin Hood. 2014. aastal suundus ta Inglismaale ja liitus tugevuselt kuuenda liiga klubiga Weston-super-Mare. Seejärel mängis ta veel mitu aastat Inglismaa madalama liigataseme klubides.Roger Lee. transfermarkt.ee. Vaadatud 12.3.2019

Kaleviga liitus ta 2019. aasta jaanuaris. Meistriliigas tegi ta debüüdi 9. märtsil 2019 mängus FCI Levadia vastu.

Bermuda jalgpallikoondisse on Lee kuulunud alates 2008. aastast. Ta kuulus Bermuda koondisse 2019. aasta CONCACAF Gold Cupil.

 Viited 

Kategooria:Bermuda sportlased
Kategooria:JK Tallinna Kalevi jalgpallurid
Kategooria:Meistriliiga mängijad
Kategooria:Sündinud 1991
Kategooria:Välismaa jalgpallurid Eestis